**Mary Harrisová Jonesová** (\* 1. august 1837, Cork, Írsko – † 30. november 1930, Adelphi, Maryland, USA) bola americká učiteľka, módna návrhárka, aktivistka, socialistka a členka Industrial Workers of the World.

Životopis
---------

Narodila sa v írskom Corku, ale ešte ako teenager emigrovala s rodinou do Kanady. Študovala na katolíckej škole v Toronte. Po presťahovaní rodiny do USA pracovala ako učiteľka v kláštore v michiganskom Monroe. Potom sa presťahovala najprv do Chicaga a neskôr do Memphisu v Tennessee. Tu sa v roku 1861 stal jej manželom George E. Jones, člen a organizátor *National Union of Iron Moulders*, neskôr *International Molders and Foundry Workers Union of North America*. Tu si otvorila obchod s odevmi v predvečer občianskej vojny, ktorá spôsobila zlom v jej živote.

Manžel George a ich štyri deti (všetky do veku päť rokov) sa v roku 1867 stali obeťami epidémie žltej zimnice v Memphise. Po ich smrti sa vrátila do Chicaga a otvorila si obchod s odevmi. O štyri roky neskôr, v roku 1871, obchod i dom zhoreli pri veľkom požiari. Táto druhá životná strata sa stala katalyzátorom a základom zmeny: obrátila sa na vznikajúce robotnícke hnutie a pripojila sa ku *Knights of Labor*, predchodcovi *Industrial Workers of the World*. Pevne verila, že „pracujúci muži majú mať takú mzdu, aby ich manželky mohli zostať doma a starať sa o deti".

Od roku 1897 bola známa pod prezývkou *Mother Jones*. V roku 1905 spoluzakladala Industrial Workers of the World, bola členkou *United Mine Workers* a Socialist Party of America.

Zomrela v Adelphi v roku 1930 vo veku 93 rokov. Pochovaná je na *Union Miners Cemetery* v Mount Olive v Illinois po boku baníkov zabitých pri pri virdenskom masakri v roku 1898. Hovorila im "moji chlapci".

Je po nej pomenovaný ľavicový časopis *Mother Jones*. Hudobník Tom Russell jej venoval pieseň „The Most Dangerous Woman In America" na albume *Blood and Candle Smoke* z roku 2009.

Referencie
----------

1. ↑   *Mother Jones (1837–1930)* [online]. AFL-CIO, [cit. 2012-11-30]. Dostupné online.
2. ↑  Death Notice for Mother Mary Jones, *The Washington Post*, 2. december 1930, s. 3.
3. 1 2 3 4   Arnesen, Eric. "A Tarnished Icon", *Reviews in American History* 30, no. 1 (2002): 89
4. ↑  Religion and Radical Politics: An Alternative Christian Tradition in the United States, Robert H. Craig, Temple University Press, Philadelphia, 1992
5. ↑   Russell E. Smith, "March of the Mill Children", *The Social Service Review* 41, no. 3 (1967): 299
6. ↑  Ric Arnesen, "A Tarnished Icon", *Reviews in American History* 30, no. 1 (2002): 89
7. ↑  *Mother Jones: The Most Dangerous Woman in America* by Elliott Gorn
8. ↑  Dreher, Rod (5 June 2006) All-American Anarchists, *[The American Conservative*
9. ↑  Howard Zinn: *A People’s History of the United States.* Harper Perennial, New York 2005, ISBN 0-06-083865-5, S. 329-330
10. ↑   Mother Jones Dies. Led Mine Workers. *New York Times*. Dostupné online.
11. ↑  "Service Tomorrow for Mother Jones," *The Washington Post*, 2. december 1930, s. 12.
12. ↑   *United States Department of Labor – Labor Hall of Fame: Mary Harris "Mother" Jones* [online]. Dol.gov, [cit. 2010-09-06]. Dostupné online.
13. ↑

Literatúra
----------

* *The Autobiography of Mother Jones*. Chicago: Charles H. Kerr & Col, 1925.
* Colman, Penny:*Mother Jones Speaks*. Brookfield, Connecticut: The Millbrook Press, 1994

Iné projekty
------------

Commons
* Spolupracuj na Commons Commons ponúka multimediálne súbory na tému **Mary Harrisová Jonesová**

Externé odkazy
--------------

* Mother Jones Museum
* Mary Harris "Mother" Jones (1830-1930)
* Mother Jones: The Miners' Angel
* Ulrike Rücker: Mother Jones. Arbeiterführerin

Zdroj
-----

*Tento článok je čiastočný alebo úplný preklad článkov Mary Harris Jones na českej Wikipédii a Mary Harris Jones na anglickej Wikipédii.*

Autoritné údaje: * BnF: 11908979j
* GND: 118546120
* ISNI: 0000 0004 0033 4967
* LCCN: n80002291
* VIAF: 193711314
* WorldCat: lccn-n80002291